ຜູ້ນໍາລັດຖະປະຫານໃນມາລີ ຮຽກຮ້ອງໃຫ້ປະຊາຊົນ ຢູ່ໃນຄວາມສະຫງົບ (ເບິ່ງວີດີໂອ)
ທ່ານ Sanogo ເວົ້າວ່າ ພາລະກິດ​ເບື້ອງ​ຕົ້ນ​ຂອງ​ພວກ​ທີ​ມງານ​ຂອງລາວ ກໍ​ແມ່ນ​ເພື່ອ​ຮັກສາ​​​ເຂດ​ນໍ້າ​ແດນ​ດິນ ອັນ​ຄົບ​ຖ້ວນ​ຂອງ​ມາລີ​ ເອົາໄວ້.
ພວກຜູ້ຊາຍທີ່ຢູ່ເບື້ອງຫລັງການກໍ່ລັດຖະປະຫານຢ່າງບໍ່ຄາດຄິດທີ່ປະເທດມາລີ ກໍາລັງ ຮຽກຮ້ອງໃຫ້ປະຊາຊົນຢູ່ໃນຄວາມສະຫງົບ ໂດຍພະຍາຍາມຈະໃຫ້ຄວາມໝັ້ນໃຈແກ່ສາ ທາລະນະຊົນທີ່ພວມປະເຊີນກັບການລັກຂະໂມຍ ການຂາດແຄນອາຫານ ແລະນໍ້າມັນ ເຊື້ອໄຟ ຫລາຍຂຶ້ນນັບມື້ນັ້ນ ເມື່ອວັນເສົາວານນີ້ ທີວີຂອງລັດໄດ້ອອກອາກາດຖະແຫລງການສະບັບນຶ່ງຈາກຫົວໜ້າ ກໍ່ລັດຖະປະຫານ ທ່ານ Amadou Sanogo ທີ່ພະຍາຍາມຍຸຕິຂ່າວລືທີ່ວ່າທ່ານໄດ້ຖືກ ສັງຫານນັ້ນ ໂດຍປະກາດວ່າ: ທ່ານ Sanogo ຍັງເວົ້າອີກວ່າ ພາລະກິດເບື້ອງຕົ້ນຂອງພວກທີມງານຂອງລາວ ກໍແມ່ນ ເພື່ອຮັກສາເຂດນໍ້າແດນດິນອັນຄົບຖ້ວນຂອງມາລີເອົາໄວ້ ພ້ອມທັງຄວາມໝັ້ນຄົງ ແລະ ຊັບສິນຂອງປະຊາຊົນ ຮູບວີດີໂອຈາກເມືອງຫລວງຂອງມາລີ ສະແດງໃຫ້ເຫັນການລັກຂະໂມຍ ແລະຂີ້ເຫຍື້ອ ເສດສິ່ງຫັກພັງ ຢາຍຊະຊາຍຢູ່ຕາມຖະໜົນຫົນທາງ ຊາວເມືອງບາງຄົນກ່າວວ່າ ພວກ ເຂົາເຈົ້າຢ້ານທີ່ຈະອອກນອກບ້ານ ໂດຍກ່າວຫາພວກທະຫານວ່າຍາດເອົາທຸກຢ່າງທີ່ ຢາກໄດ້ດ້ວຍອໍານາດປາຍປືນ ນອກນັ້ນແລ້ວ ກໍມີຄົນຕໍ່ແຖວກັນຢ່າງຍາວຫຢຽດທີ່ປໍ້ານໍ້າມັນ ແລະມີການຢ້ານກົວກັນ ເພີ່ມຂຶ້ນໄປນັບມື້ວ່າ ຈະມີການຂາດແຄນອາຫານແລະນໍ້າມັນ ທ່ານ Amadou Konare ໂຄສົກລັດຖະປະຫານ ໄດ້ປະກາດຜ່ານທີວີຂອງລັດ ຮຽກ ຮ້ອງໃຫ້ປໍ້ານໍ້າມັນທັງຫລາຍຈົ່ງເປີດຄືນ ເຖິງແມ່ນຈະມີການໃຫ້ຄໍ້າປະກັນຕ່າງໆກໍຕາມ ສະຖານະການໃນມາລີກໍ ຍັງເຄັ່ງຕຶງ ແລະ ພວກຜູ້ນໍາລັດຖະປະຫານໄດ້ພະຍາຍາມຈະປາບປາມພວກທີ່ບໍ່ພໍໃຈນັ້ນຢູ່